Wilhelmine Juliane von Aldenburg

Wilhelmine Juliane komtesse av Aldenburg (født 4. mai 1665, død 18. november 1746) var en tysk adelskvinne, gift Wedel-Jarlsberg. 

Hun var yngste datter av Anton I von Aldenburg (1633–1680) (en uekte sønn av Anton Günther av Oldenborg) og Augusta Johanna riksgrevinne von Sayn-Wittgenstein (1638–1669). Hennes eldste søster Antoinette Augusta var gift med Norges stattholder Ulrik Fredrik Gyldenløve. 

Den 2. april 1689 ektet Wilhelmine Juliane Georg Ernst av Wedel-Jarlsberg. Han døde før sin far, og kom derfor aldri i besittelse av grevskapet Jarlsberg. Paret fikk flere barn, deriblant Frederik Anton som arvet grevskapet. Wilhelmine Juliane døde den 18. november 1746. 

På Jarlsberg gods finnes et portrett av henne som skal være malt i Evenburg i 1691. Her ses hun sammen med sin datter, en hund og en sort tjener. Kunstneren er ukjent.

Referanser 

Wilhelmine
Huset Oldenburg